Publication: Magyar Közlöny
Issue: MK-2008-23 (Year: 2008, Number: 23)
Era: 2004-2010
Section: egyeztetéséről szóló 94/2004. (IV. 27.) Korm. rendelet (a továbbiakban: Műszr.)
Paragraph Index: 306

1. MINISZTER 1.1. MINISZTERI KABINET A Miniszteri Kabinet munkáját a Kabinetfőnök vezeti, akit a Miniszteri Kabinet általa kijelölt köztisztviselője helyettesít. A kabinetfőnök – a miniszter megbízása alapján – koordinálja a szakállamtitkárok tevékenységét, illetve közvetlenül vezeti a felsővezetői és középvezetői értekezletet, illetve közvetlenül irányítja az alábbi szervezeti egységeket: - Miniszteri Kabinet - Miniszteri Titkárság - Jogi Főosztály - Stratégiai Főosztály - Kommunikációs Főosztály - Belső Fejlesztési Főosztály - Társasági és Intézmény-felügyeleti Főosztály A Kabinet stratégiai feladatai: 1. a miniszternek a Magyar Fejlesztési Bank Rt. (MFB) feletti, a tulajdonosi joggyakorlásából és a minisztériumnak az MFB kormányzati kapcsolatai koordinációjából adódó feladatainak előkészítése és végrehajtásának szervezése, 2. közreműködés a minisztérium és társaságai, intézményei stratégiájának kialakításában, 3. közreműködés a tárcaálláspont, valamint a miniszter feladat- és hatáskörébe tartozó jogszabálytervezetek és az állami irányítás egyéb jogi eszközei kodifikált szövegének kialakításában, továbbá a kormányülésekhez kapcsolódó anyagok előkészítésében, 4. közreműködés a minisztérium arculatának és kommunikációs stratégájának kialakításában, valamint a miniszter nyilvános szerepléseinek előkészítésében, 5. közreműködés a minisztérium társadalmi beágyazódottságának növelését célzó döntések meghozatalában, gondoskodás a társadalmi felelősségvállalás megfelelő mértékéről, 6. közreműködés a miniszter országgyűlési (plenáris és bizottsági ülések) és kormányzati tevékenységének szervezésében a Parlamenti Kapcsolatok Főosztállyal együttműködve, 7. közreműködés a miniszter vagyonkezelői felelősségébe tartozó társaságok, valamint a miniszter által felügyelt illetve irányított intézmények vagyongazdálkodási és -kezelési stratégiájának kidolgozásában, valamint ezen szervezetek vezetőire és különböző testületeire vonatkozó személyi döntések előkészítésében, 8. személyi javaslat előkészítése valamennyi, a minisztérium által különböző szervezetekbe és testületekbe delegálandó tagokra vonatkozóan, 9. a roma mikro-, kis- és középvállalkozások gazdasági életbe való integrálásának elősegítése, elsősorban forrásokhoz segítésük és képzési programok lebonyolítása által, a részükre nyújtható egyéb támogatási 2008/23. szám lehetőségek feltérképezése, a roma érdekképviseleti szervekkel történő kapcsolattartás, 10. hivatalos kapcsolattartás a szociális és társadalmi kérdésekre fókuszáló államigazgatási intézményekkel, illetve a velük történő közös elemzések és stratégiai egyeztetések koordinálása; továbbá a gazdaságpolitikai döntéseket megalapozó és azok hatásait elemző kutatások koordinálása, 11. a miniszter munkájának támogatása közpolitikai anyagok összeállításában és szakmapolitikai koncepciók kialakításában, 12. közpolitikai kontroll gyakorlása valamennyi szakállamtitkárságon végzett stratégiai jellegű és szabályozással kapcsolatos feladat terén (kiemelten a jogalkotás területén), 13. két kiemelt terület közpolitikai irányítása: K+F – Innováció, Civil kapcsolatok, valamint ezek nemzetközi relációi (különös tekintettel a határon túli magyar kapcsolatokra), 14. a kormányzat oktatás- és tudománypolitikájával kapcsolatos tárcaálláspont képviselete, 15. nemzeti adatvagyonnal kapcsolatos kormányzati feladatokhoz szükséges tudáscentrum működésének támogatása, 16. a nemzeti kulturális vagyon digitális megjelenítésével kapcsolatos programok készítése és végrehajtásuk figyelemmel kísérése, 17. a Nemzeti Audiovizuális Archívum (NAVA) működtetése, szakmai felügyeletének ellátása, 18. közreműködés az elektronikus úton terjesztett közérdekű adatok társadalmi elérhetőségével kapcsolatos feladatok ellátásában, tervezésében, biztosításában, 19. a gazdaság szereplői és a civil szféra közötti – az információs társadalomba való integrálódás érdekében szükséges – együttműködés fejlesztése, a partneri kapcsolat kialakítása, 20. a minisztérium stratégiai projektjeiben az esélyegyenlőségi szempontok érvényre juttatása. A Kabinet operatív feladatai: 21. a miniszter részére érkezett javaslatok, előterjesztések, egyéb anyagok véleményezése, 22. intézkedések kezdeményezése a közvetlenül a miniszterhez címzett beadványokkal kapcsolatban (felelős kijelölés, feladat-meghatározás stb.), 23. kapcsolattartás a Miniszterelnöki Hivatal kormányzati munka stratégiai irányítását ellátó államtitkára irányítása alá tartozó szervezeti egységekkel, valamint a Miniszterelnöki Hivatal koalíciós koordinációért felelős államtitkárságával és a Kormányzati igazgatás összehangolásáért felelős tárcanélküli miniszterrel, részükre – az általuk kért témakörök vonatkozásában – tájékoztatás adása, 24. együttműködés más minisztériumok kabinetjeivel, 25. mindazon egyedileg meghatározott feladatok ellátása, amelyekkel a miniszter, illetve a kabinetfőnök megbízza, és amelyek nem sorolhatók egyetlen főosztály kizárólagos hatáskörébe sem, 26. közreműködés a különböző érdekképviseleti szervezetekkel való kapcsolattartásban, 2008/23. szám 27. a Miniszteri Kabinet feladatkörébe utalt költségvetési támogatási eszközök operatív tervezése, a támogatási programokhoz, a támogatási jogcímekhez rendelt források optimalizálása, részvétel a költségvetési források tervezésében, együttműködés a közreműködő szervezetekkel, 28. közreműködés a kabinetfőnök felügyelete alá tartozó feladatok, költségvetési előirányzatok tekintetében a vezetői információs rendszer kialakításában és működtetésében, 29. a fejezeti tervezéshez, a beszámoláshoz és egyéb pénzügyi és kontrolling feladatokhoz kapcsolódó, a Miniszteri Kabinetet érintő feladatok koordinálása, 30. a kabinetfőnök személyi és szakmai asszisztenciájának ellátása, 31. a miniszteri vezetői, a szakállamtitkári és a kabineti blokkértekezleteken, valamint a miniszter/kabinetfőnök által egyedileg meghatározott feladatok nyilvántartása és számonkérése, 32. részvétel a Társasági és Intézmény-felügyeleti Bizottság, valamint a Közbeszerzési Bizottság munkájában, 33. részvétel a Kitüntetési Bizottság munkájában, 34. a Miniszteri Keret Szakmai Bizottság munkájának koordinációja, és részvétel annak döntés-előkészítő munkájában, 35. az NIIF Intézet, a Neumann Kht. és a Jövő Háza Központ Tudományos és Kulturális Kht. működésének szakmai felügyelete, 36. a Tisztaszoftver program megvalósításának stratégiai vezetése, 37. egyedi támogatások lebonyolítása, 38. értekezleteken való részvétel: LIT, IT és Innováció-K+F, 39. a minisztérium képviselete az Országos Érdekegyeztetési Tanácsban, 40. a Nők és Férfiak Társadalmi Egyenlősége Tanács munkájában részvétel, 41. a Nemzeti Szakképzési és Felnőttképzési Tanács munkájában részvétel, 42. a Magyar Posta Témakijelölő Tanácsadó Bizottság munkájában részvétel, 43. a Felsőoktatási Érdekegyeztető Tanács munkájában részvétel, 44. az iskolarendszerű felsőfokú szakképzést folytató felsőoktatási intézményekkel való kapcsolattartás, 45. kapcsolattartás a fogyatékkal élőket és a hátrányos helyzetűeket képviselő civil szervezetekkel, 46. a miniszter vagyonkezelői felelősségébe tartozó társaságok és a miniszter által felügyelt, ill. irányított intézmények részére a vezetők cél-, értékelési és jutalomrendszerének kialakítása, 47. a miniszter által felügyelt, ill. irányított költségvetési intézmények gazdálkodási tevékenységének irányítása és felügyelete, költségvetési tervek és beszámolók jóváhagyása. 1.1.1 MINISZTERI TITKÁRSÁG A Titkárság operatív feladatai:

Source: https://magyarkozlony.hu/hivatalos-lapok/994d2869f2401896c3b0bf3dcf66701b3da9a7d4/dokumentumok/03d45a007919d269826efe986f90348bb0914fa4/letoltes